**ส่วนที่ 3**

**ส่วนที่ ๓**

**การติดตามและประเมินผล**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) ข้อ 26 และข้อ 27 กำหนดให้คณะกรรมการติดตามและประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชน ในท้องถิ่นทราบในที่เปิดเผยภายในสิบห้าวันนับแต่วัน รายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

**คณะกรรมการติดตามและประเมินผลแผนพัฒนา**

เทศบาลตำบลโพนสูงได้ถือปฏิบัติตามระเบียบกระทรวงมหาดไทยดังกล่าว โดยได้แต่งตั้ง คณะกรรมการติดตามและประเมินผลแผนพัฒนาเทศบาลตำบลโพนสูง มีหน้าที่

1. กำหนดแนวทาง วิธีการในการติดตามและประเมินผลแผนพัฒนา

2. ดำเนินการติดตามและประเมินผลแผนพัฒนา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตาม และประเมินผลแผนพัฒนาท้องถิ่นให้ประชาชน ในท้องถิ่นทราบในที่เปิดเผยภายในสิบห้าวันนับแต่วันรายงาน ผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

คณะกรรมการติดตามและประเมินผลแผนพัฒนาเทศบาลตำบลโพนสูงได้มีการประชุมเพื่อกำหนด แนวทางและวิธีการในการติดตามและประเมินผล โดยพิจารณาให้ใช้คู่มือการติดตามและประเมินผลฯ ของ กรมส่งเสริมการปกครองท้องถิ่นเป็นหลักในการพิจารณากำหนดวิธีการและห้วงเวลาในการติดตามและประเมินผลแผนพัฒนา

**วิธีการติดตามและประเมินผล**

**1. การติดตาม** (Monitoring) เป็นการติดตามเพื่อให้ทราบว่าหน่วยงานต่างๆ ได้ดำเนินงานตาม โครงการที่ได้รับการจัดสรรงบประมาณไปถึงระยะใด และเป็นไปตามที่กำหนดไว้ในแผนดำเนินการประจำปี หรือไม่ หรือมีปัญหาข้อขัดข้องประการใดที่ทำให้ไม่สามารถดำเนินการได้ตามที่กำหนดไว้ โดยให้ทุกหน่วยงาน ในสังกัดเทศบาลตำบลโพนสูง จัดทำรายงานผลการดำเนินงานโครงการพัฒนาเป็น 2 ครั้ง ดังนี้

ครั้งที่ 1 (ตุลาคม 2565 - มีนาคม 2566) รายงานภายในเดือนเมษายน 2566

ครั้งที่ 2 (เมษายน 2566 - กันยายน 2566) รายงานภายในเดือนตุลาคม 2566

**2. การประเมินผล** (Evaluation) โดยแบ่งการประเมินเป็น 2 ระดับ ได้แก่

2.1 การประเมินผลการดำเนินงานตามโครงการ โดยพิจารณาจากความสำเร็จในการดำเนินงานและ การใช้งบประมาณในแต่ละโครงการ โดยหน่วยงานผู้รับผิดชอบโครงการทำการสำรวจความคิดเห็นของผู้เข้า

รับการอบรม / ศึกษาดูงาน ที่มีต่อการดำเนินการในภาพรวมของโครงการ และรายงานต่อผู้บังคับบัญชา เพื่อเป็น ข้อมูลประกอบการพิจารณาพัฒนา / ปรับปรุงการดำเนินงานโครงการนั้นๆ ต่อไป

 2.2 การประเมินผลการดำเนินงานตามแผนพัฒนา โดยพิจารณาจากความสำเร็จในการดำเนินงาน โครงการ และการเบิกจ่ายเงินงบประมาณที่ใช้จริงของโครงการที่ได้รับงบประมาณตามแผนงานโครงการที่ตั้งไว้ ในแต่ละยุทธศาสตร์การพัฒนา เมื่อสิ้นสุดไตรมาสที่ 4 เพื่อเป็นข้อมูลในการวิเคราะห์ความสำเร็จของ ยุทธศาสตร์การพัฒนาแต่ละด้าน รวมทั้งปัญหาและอุปสรรคที่เกิดขึ้น และนําเสนอเป็นข้อมูลต่อผู้บริหาร เทศบาลต่อไป

**ระยะเวลาในการติดตามประเมินผล**

1. การติดตามและประเมินผลความสำเร็จของโครงการ

 - ระดับหน่วยงานที่รับผิดชอบโครงการ โดยผู้บังคับบัญชาในแต่ละหน่วยงานจะติดตามผลการ ดำเนินงานเป็นระยะตามความเหมาะสมของโครงการแต่ละประเภท และผู้รับผิดชอบโครงการจะต้อง ประเมินผลโครงการเมื่อดำเนินการเสร็จสิ้นแต่ละโครงการ

 - ระดับองค์กร กองวิชาการและแผนงานจะรวบรวมผลการติดตามและประเมินผลจากทุกหน่วยงาน เป็นภาพรวมของเทศบาล โดยให้ทุกหน่วยงานรายงานผลเป็นรายไตรมาส (ทุก 6 เดือน) เพื่อรายงานต่อคณะ กรรมการฯ และเมื่อสิ้นสุดไตรมาสที่ 4 จึงนําข้อมูลที่ได้ทั้งหมดมาวิเคราะห์และจัดทำเป็นรายงานการการ ติดตามและประเมินผลประจำปีเสนอคณะกรรมการฯพิจารณา เพื่อเสนอต่อผู้บริหารเทศบาล สภาเทศบาล และประกาศให้ประชาชนทราบต่อไป

2. การติดตามประเมินความสำเร็จของตามยุทธศาสตร์การพัฒนา คณะกรรมการติดตามและ ประเมินผลแผนพัฒนาจะดำเนินการประเมินผลปีละ 2 ครั้ง เพื่อให้เห็นว่ายุทธศาสตร์การพัฒนาด้านใดที่ ประสบความสำเร็จเป็นไปตามจุดมุ่งหมายการพัฒนาที่กำหนดไว้หรือมีปัญหาอุปสรรคที่ทำให้ไม่ประสบ ความสำเร็จ หรือมียุทธศาสตร์ด้านใดที่ควรปรับเปลี่ยนแนวทางหรือโครงการพัฒนาใหม่ให้เหมาะสมและ สอดคล้อง เพื่อนําเสนอต่อคณะผู้บริหารเป็นข้อมูลในการจัดลำดับความสำคัญของยุทธศาสตร์การพัฒนาครั้ง ต่อไป